
AIŠKINAMASIS RAŠTAS
DĖL LIETUVOS RESPUBLIKOS SEIMO STATUTO NR. I-399 43 IR 60 STRAIPSNIŲ PAKEITIMO IR STATUTO PAPILDYMO 601 STRAIPSNIU


. Įstatymo projekto rengimą paskatinusios priežastys, parengto projekto tikslai ir uždaviniai:

Lietuvos energetikos sektorius pastaraisiais metais patyrė esminių pokyčių, t. y. sinchronizacija su Europos kontinentiniais elektros tinklais, įgyvendinami tarptautinės reikšmės projektai, taip pat augant atsinaujinančios energetikos sektoriui, daugėja gaminančių vartotojų Lietuvoje, geopolitinė situacija Europoje nustatė didesnį kritinės energetinės infrastruktūros apsaugos poreikį ir Europos sąjungos klimato neutralumo iki 2050 m. tikslai reikalauja kryptingo ir koordinuoto politinio dėmesio nacionaliniu lygmeniu. 
Konstitucinis Teismas ne kartą yra pasisakęs, kad Seimas, saistomas Konstitucijos normų ir principų, turi diskreciją nustatyti savo struktūrą, sudaryti savo struktūrinius padalinius, taip pat turi diskreciją nustatyti savo struktūrinių padalinių pavadinimus, kompetenciją, sudėtį, jų tarpusavio santykius, veiklos trukmę, formuluoti jiems tam tikrus uždavinius.
Šiuo metu energetikos klausimai nagrinėjami fragmentiškai Seimo Ekonomikos arba Aplinkos apsaugos komitetuose, tačiau įvertinus Energetikos ministerijos 2024 metų veiklos ataskaitą, Lietuvos energetikos sektoriaus tolimesnius strateginius ir veiklos tikslus, matomas poreikis, siekiant efektyvesnės parlamentinės kontrolės ir kryptingo Seimo įsitraukimo į Lietuvos energetikos klausimus savo konstitucinių kompetencijų ribose, steigti naują Seimo struktūrinį padalinį, t. y. Energetikos ir darnios plėtros komitetą.

Sukurti naują Seimo struktūrinį padalinį, t. y. Energetikos ir darnios plėtros komitetą, tam, kad užtikrintų koordinuotus ir kryptingus teisėkūros veiksmus ir stiprintų parlamentinę kontrolę Lietuvos valstybės energetikos ir klimato kaitos politikos srityje. Konsoliduoti energetikos veiklos sritį viename komitete ir užtikrinti Seimo ir jo struktūrinių padalinių veiklos efektyvumą.

Seimo statute aiškiai išdėstyti nuostatas, susijusias su naujo komiteto įsteigimu. Nustatyti, kad Seime yra 17 komitetų, apibrėžti Energetikos ir darnios plėtros komiteto veiklos kryptis. Atitinkamai koreguoti Ekonomikos komiteto veiklos kryptis. 

. Projekto iniciatoriai (institucija, asmenys ar piliečių įgalioti atstovai) ir rengėjai:
Projekto iniciatorius ir rengėjas Seimo Pirmininko pirmasis pavaduotojas Juozas Olekas.

. Kaip šiuo metu yra reguliuojami projekte aptarti teisiniai santykiai:
Šiuo metu Seimo statute fragmentiškai skirtinguose Seimo komitetuose yra nagrinėjami energetikos klausimai ir Energetikos ir darnios plėtros komisijoje, kuri paprastai dirba papildomo komiteto teisėmis. 

. Kokios siūlomos naujos teisinio reguliavimo nuostatos ir kokių teigiamų rezultatų laukiama:
Teikiamu Seimo statuto projektu siūloma papildyti Seimo komitetų sąrašą, sudarant naują komitetą, t. y. Energetikos ir darnios plėtros komitetą. Iš Ekonomikos komitetui priskiriamų veiklos krypčių išbraukti visus su energetika susijusius klausimus. Taip pat nustatyti naujojo komiteto veiklos kryptis, funkcijas bei užduotis. 
Priėmus statuto pakeitimo projektą, būtų įsteigtas naujas komitetas, kurio esminė veiklos kryptis būtų energetika ir klimato kaitos švelninimo politika. Taigi tiek įstatymo projektai susiję su energetika ir klimato kaita tiek parlamentinė kontrolė šiais klausimais būtų konsoliduoti ir svarstomi viename komitete. Taipogi visas naujo komiteto teisinis reguliavimas būtų nustatytas Seimo statute. Tai užtikrintų teisinio reguliavimo nuoseklumą ir aiškumą, užtikrintų svarbių klausimų, kaip energetika ir klimato kaita, tinkamą vertinimą bei prisidėtų prie efektyvaus Seimo darbo.

. Numatomo teisinio reguliavimo poveikio vertinimo rezultatai (jeigu rengiant teisės aktą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto teisės akto pasekmės ir kokių priemonių reikėtų imtis, kad tokių pasekmių būtų išvengta:
Priėmus Projektą neigiamų pasekmių nenumatoma.

. Kokią įtaką priimtas teisės aktas turės kriminogeninei situacijai, korupcijai:
Projektas neigiamos įtakos kriminogeninei situacijai ir korupcijai neturės.


. Kaip teisės akto įgyvendinimas atsilieps verslo sąlygoms ir jo plėtrai:
Projektas nesusijęs su įtaka verslo sąlygoms ir jo plėtrai.

. Ar teisės akto projektas neprieštarauja strateginio lygmens planavimo dokumentams:
Projektas strateginio lygmens planavimo dokumentams neprieštarauja.

. Teisės akto inkorporavimas į teisinę sistemą, kokius teisės aktus būtina priimti, kokius galiojančius teisės aktus reikia pakeisti ar pripažinti netekusiais galios:
Priėmus statuto pakeitimo projektą reikės pakeisti Lietuvos Respublikos Seimo 2024 m. gruodžio 5 d. nutarimą Nr. XV-38 „Dėl Lietuvos Respublikos Seimo komisijų pirmininkų ir jų pavaduotojų patvirtinimo“ ir Lietuvos Respublikos Seimo 2024 m. gruodžio 3 d. nutarimą Nr. XV-25 „Dėl Lietuvos Respublikos Seimo komisijų sudarymo“, taip pat reikės pripažinti netekusiais galios Lietuvos Respublikos Seimo 2017 m. birželio 29 d. nutarimas Nr. XIII-560 „Dėl Lietuvos Respublikos Seimo energetikos komisijos nuostatų patvirtinimo“.

. Ar teisės akto projektas parengtas laikantis Lietuvos Respublikos valstybinės kalbos, Teisėkūros pagrindų įstatymų reikalavimų, teisės akto projekto sąvokos ir jas įvardijantys terminai įvertinti Terminų banko įstatymo ir jo įgyvendinamųjų teisės aktų nustatyta tvarka:
Projektas parengtas laikantis Valstybinės kalbos, Teisėkūros pagrindų įstatymų nustatytų reikalavimų.

. Ar projektas atitinka Žmogaus teisių ir pagrindinių laisvių apsaugos konvencijos nuostatas ir Europos Sąjungos dokumentus:
Projektas atitinka Žmogaus teisių ir pagrindinių laisvių apsaugos konvencijos nuostatas ir Europos Sąjungos dokumentus. 

. Jeigu teisės aktui įgyvendinti reikia įgyvendinamųjų teisės aktų, – kas ir kada juos turėtų priimti: 
Įgyvendinamųjų teisės aktų priimti nereikės.

. Kiek valstybės, savivaldybių biudžetų ir kitų valstybės įsteigtų fondų lėšų prireiks teisės aktui įgyvendinti, ar bus galima sutaupyti (pateikiami prognozuojami rodikliai einamaisiais ir artimiausiais 3 biudžetiniais metais):
Priėmus statuto projektą, papildomų valstybės, savivaldybių biudžetų ir kitų valstybės įsteigtų lėšų poreikis nenumatomas.

. Projekto rengimo metu gauti specialistų vertinimai ir išvados:
Projekto rengimo metu specialistų vertinimų ir išvadų nebuvo gauta.

. Reikšminiai žodžiai, kurių reikia šiam projektui įtraukti į kompiuterinę paieškos sistemą, įskaitant Europos žodyno „Eurovoc“ terminus, temas bei sritis:
„Seimo Energetikos ir darnios plėtros komitetas“, „Energetikos ir darnios plėtros komiteto veiklos kryptys“.

. Kiti, iniciatorių nuomone, reikalingi pagrindimai ir paaiškinimai:
Negauta.






Teikia
Seimo Pirmininko pirmasis pavaduotojas
Juozas Olekas



